Üldkohtu (seitsmes koda) 7. detsembri 2020. aasta määrus – Militos Symvouleftiki vs. komisjon
(kohtuasi T‑536/19)
Tühistamishagi – Teenuste hanked – Hankemenetlus – Teabevahetusürituste korraldamise valdkonnas teenuste osutamine komisjoni esinduse Kreekas arvel – Hankemenetluse tühistamine – Põhjendatud huvi puudumine – Vastuvõetamatus
1.      Tühistamishagi – Põhjendatud huvi – Füüsilised või juriidilised isikud – Hagi, mis võib hagejale kasu tuua – Mõiste – Hagi hankemenetluse tühistamise otsuse peale teabevahetusürituste korraldamise valdkonnas teenuste osutamise kohta komisjoni esinduse Kreekas arvel – Hagi, mille esitas hankemenetluse maksimaalset eelarvet ületava hinnapakkumuse teinud pakkuja – Välistamine – Vastuvõetamatus – Avaliku sektori hankija viga hankemenetluse koefitsientide arvutamisel – Mõju puudumine
(vt punktid 21, 22, 26 ja 29)
2.      Euroopa Liidu hanked – Hankemenetlus – Kohustus järgida pakkujate võrdse kohtlemise põhimõtet – Teabevahetusürituste korraldamise valdkonnas teenuste osutamine komisjoni esinduse Kreekas arvel – Avaliku sektori hankija viga hankemenetluse koefitsientide arvutamisel – Hankemenetluse tühistamise otsus – Selle otsuse peale esitatud hagi – Tühistava kohtuotsuse tagajärjed – Avaliku sektori hankija kohustus asetada end olukorda, mis esines tühistatud akti vastuvõtmise ajal, ja võtta arvesse siis kehtinud õigusnorme – Avaliku sektori hankija seotus hankemenetlusega, milles tehti arvutusviga – Arvutusvigade parandamine avaliku sektori hankija poolt, et viia läbi pakkujate pakkumuste uus hindamine – Lubamatus
(Euroopa Parlamendi ja nõukogu määrus 2018/1046, artikkel 151, artikli 160 lõige 1, artikli 169 lõiked 1 ja 2 ning artikkel 172)
(vt punktid 31–38)
3.      Tühistamishagi – Füüsilised või juriidilised isikud – Põhjendatud huvi – Hagi hankemenetluse tühistamise otsuse peale teabevahetusürituste korraldamise valdkonnas teenuste osutamise kohta komisjoni esinduse Kreekas arvel – Hagi, mille esitas hankemenetluse maksimaalset eelarvet ületava hinnapakkumuse teinud pakkuja, kelle pakkumus eelarve ületamise tõttu tagasi lükati – Vastuvõetamatus
(Euroopa Parlamendi ja nõukogu määrus 2018/1046, artikkel 6, artikli 33 lõige 1 ning artiklid 56 ja 59)
(vt punktid 39–42)
4.      Tühistamishagi – Füüsilised või juriidilised isikud – Põhjendatud huvi – Hagi hankemenetluse tühistamise otsuse peale teabevahetusürituste korraldamise valdkonnas teenuste osutamise kohta komisjoni esinduse Kreekas arvel – Hagi, mille esitas hankemenetluse maksimaalset eelarvet ületava hinnapakkumuse teinud pakkuja, kusjuures avaliku sektori hankija määratles selle eelarve vabalt oma kaalutlusõiguse piires – Vastuvõetamatus
(vt punktid 39, 43 ja 45–48)
Ese
ELTL artikli 263 alusel esitatud nõue tühistada komisjoni 29. mai 2019. aasta otsus, millega tühistati hanketeade PR/2018-16/ATH, mis käsitleb teabevahetusürituste korraldamise valdkonnas teenuste osutamist tema esinduse Kreekas arvel.
Resolutsioon
1.
Jätta hagi vastuvõetamatuse tõttu läbi vaatamata.
2.
Jätta Militos Symvouleftiki AE kohtukulud tema enda kanda ning mõista temalt välja Euroopa Komisjoni kohtukulud.